paragraph_text: Kvalifikacije za Europsko prvenstvo 2012. u nogometu trajale su od kraja 2010. do kraja 2011. godine. Automatski su se kvalificirale reprezentacije domaćina Poljska i Ukrajina. Nastup su izborili pobjednici kvalifikacijskih skupina te najbolja drugoplasirana momčad, dok su se ostali drugoplasirani doigravali za završnicu prvenstva. Plasman na Europsko prvenstvo je na kraju izborilo 16 momčadi; po posljednji put u povijesti jer od 2016. prvenstvo ima 24 momčadi.